Rozhodnutie o veci s odôvodnením
a zákona č. 152/1995 Z. z. o potravinách)
Regionálny úrad verejného zdravotníctva so sídlom v Humennom
Ul. M. Nešpora č. 35, 066 01 Humenné
Č. j.: A/2023/03360/HP 
Vec: Rozhodnutie 	V Humennom dňa 2. 6. 2023
Regionálny úrad verejného zdravotníctva so sídlom v Humennom, ako príslušný správny orgán podľa § 21 ods. 1 písm. b) zákona č. 152/1995 Z. z. o potravinách v znení neskorších predpisov a ust. § 3 ods. 1 písm. c), § 6 ods. 1 v spojení s prílohou č. 1 a § 6 ods. 5 písm. l) zákona č. 126/2006 Z. z. o verejnom zdravotníctve a o zmene a doplnení niektorých zákonov, vo veci uloženia pokuty podľa § 28 ods. 2 písm. d) a e) zákona č. 152/1995 Z. z. o potravinách v znení neskorších predpisov účastníkovi konania Jozefovi Kramárovi, Moskovská ul. č. 1081, 066 01 Humenné, IČO: 34765441, podnikateľovi zapísanému v živnostenskom registri Okresného úradu v Humennom, živnostenský odbor, pod č. Žo 511-35, ktorý prevádzkuje pojazdný automobil s občerstvením Mäso-GRIL na Novomestského ul. v Humennom a podľa § 46 a 47 zákona č. 71/1967 Zb. o správnom konaní v znení neskorších predpisov, takto 
rozhodol:
Regionálny úrad verejného zdravotníctva so sídlom v Humennom ukladá účastníkovi konania Jozefovi Kramárovi, Moskovská ul. č. 1081, 066 01 Humenné, IČO: 34765441, podľa § 28 ods. 2 písm. d) a e) zákona č. 152/1995 Z. z. o potravinách v znení neskorších predpisov
pokutu vo výške 99 € (slovom deväťdesiatdeväť eur),
za porušenie povinností uvedených v § 4 ods. 2 písm. b) a § 12 ods. 1 písm. a) a c) zákona č. 152/1995 Z. z. o potravinách v znení neskorších predpisov. Pokutu je účastník konania povinný zaplatiť do 15 dní odo dňa nadobudnutia právoplatnosti tohto rozhodnutia na účet Regionálneho úradu verejného zdravotníctva so sídlom v Humennom, do Štátnej pokladnice, č. účtu: .............................., IČO: 17544 678, DIČ: 2020659966.
Odôvodnenie:
Správny orgán vykonal dňa 11. 5. 2023 v rámci potravinového dozoru previerku v pojazdnom automobile s občerstvením Mäso-GRIL, umiestneného na Novomestského ul. v Humennom a zistil, že:
1.	Pojazdný automobil s občerstvením Mäso-GRIL nie je napojený na zdroj tečúcej pitnej vody, pitná voda sa dováža v nádobách na to určených dva razy za deň, o čom sa vedie evidencia. Vzorka vody odobratá dňa 11. 5. 2023 po laboratórnom vyšetrení nevyhovuje vyhláške č. 247/2017 Z. z., ktorou sa ustanovujú podrobnosti o kvalite pitnej vody, kontrole kvality pitnej vody, programe monitorovania a manažmente rizík pri zásobovaní pitnou vodou. 
2.	V chladiacom boxe sa spoločne skladovalo surové mäso a grilované mäso z predchádzajúceho dňa, ktoré bolo určené na odpis. Uvedené je porušením § 4 ods. 3 písm. c) zákona č. 152/1995 Z. z. o potravinách v znení neskorších predpisov.
Tieto zistenia svedčia o nerešpektovaní právnych predpisov na úseku ochrany potravín.
Po skončení previerky bol účastník konania vyzvaný na prerokovanie nedostatkov do sídla správneho orgánu – RÚVZ Humenné, Ul. M. Nešpora č. 35, na deň 15. 5. 2023 o 9.00 hod. Miesto a termín konania je zapísaný v inšpekčnom zázname č. 049168-69.

Rozhodnutie dostanú:
–	Jozef Kramár, Moskovská ul. č. 1081, 066 01 Humenné 
–	RÚVZ so sídlom v Humennom – ekonomický úsek
–	spis